cyanic-selkie/wikianc huggingface dataset:
Ես, Օլգա Հեպնարովան
Սյուժե
Ֆիլմի գործողությունները տեղի են ունենում 1970-ական թվականներին։ Այն ներկայացնում է խնդիրները, որոնց բախվել է այն ժամանակվա երիտասարդությունը` ըստ ռասայական, սեռային և սեռական կողմնորոշման տարբերությունների։ Օլգա Հեպնարովան 22-ամյա միայնակ լեսբուհի է, որին լքել է իր ընտանիքը։ Այլ մարդկանց հետ շփվելու անհնարինությունը և ինքն իրեն ճանաչելու ցանկությունը պատճառներ են դարձել, որ ստիպել են նրան անցնել մարդկայնության սահմանները։ Անձնական նամակների միջոցով հանդիսատեսը կարողանում է ներթափանցել Օլգայի հոգեբանության մեջ, և իրադարձությունների պատմությունը վերականգնելով, հասկանալ, թե ինչն է նրան դրդել հանցանք գործել։
Արտաքին հղումներ
Կատեգորիա:2016 ֆիլմեր Կատեգորիա:Չեխական ֆիլմեր Կատեգորիա:Լեհական ֆիլմեր Կատեգորիա:Դրամա ֆիլմեր Կատեգորիա:ԼԳԲՏ ֆիլմեր
Թուրքական զորքերի մեդալ
Թուրքական զորքերի մեդալ (Медаль «Для турецких войск»), Ռուսական կայսրության պետական պարգև, որով պարգևատրում էին թուրք զինվորներին և սպաներին։ Հաստատվել է 1833 թվականի մայիսի 10-ին Նիկոլայ II-ի հրամանով։ Մեդալի ստեղծման հրամանագիրը հայտնել է Ռուսական կայսրության արտաքին գործերի նախարարներ Ա․ Ի․ Չերնիշովին և Ե․ Ֆ․ Կանկրինուն։ Մեդալը ունի երկու հիմնական տարբերակ՝ արծաթե և ոսկե մեդալներ  ։
Պարգևատրման կարգ
Մեդալով պարգևատրվում էին Օսմանյան կայսրության զինվորները, ովքեր ներկա են եղել Բոսֆորի գետի մոտ իջնող ռուսական բանակային ճամբարին։ Արծաթե մեդալով պարգևատրվում էին շարքային, իսկ ոսկե մեդալով՝ սպաները և գեներալները։ Ութ ոսկե մեդալներ, զարդարված ադամանդներով, հանձնվել է առավել ավագ զինվորներին ։
Մեդալի նկարագրություն
Մեդալը պատրաստվում էր երկու նյութից, ոսկուց և արծաթից՝ 28 մմ տրամագծով։ Դիմերեսի կողմում պատկերված է Նիկոլայ I-ի միացագիրը՝ գլխին կայսերական թագով։ Հատկանշական է, որ մեդալի վրա գտնվող խաչը շատ փոքր է ։ Հակառակ կողմում մակագրված է․որը շրջապատված է դափնու տերևներով ։
Սանտկ պետերբուրգի դրամատանը հատվել է 2265 արծաթե և 168 ոսկե մեդալներ, այդ թվում ութ ադամանդով զարդարված ութ ոսկե մեդալ  ։
Մեդալը կանթ ուներ շերտաձողիկին կամ ժապավենին ամրացնելու համար։ Մեդալը պետք է կրել կրծքին։ Ժապավենի տեսեկաը՝ եզակի ։
Տուգանք
Տուգանք (die Strafe), իրավախախտման համար օրինականացված պատիժ։ Սովորաբար այն լինում է դրամական բռնագանձման տեսքով, որպես կանոն` հօգուտ պետության, որը նշանակվում է զանցանք կատարելու համար։ Տարբեր պետությունների օրենսդրության մեջ «տուգանք» տերմինին զուգահեռ օգտագործվում է նաև «դրամական բռնագանձում» տերմինը։ Տուգանքը որպես պատժի տեսակ բնորոշ է իրավունքի մի քանի ոլորտների։
Տուգանքը որպես քրեական պատիժ
Տուգանքը լայնորեն կիրառվում է աշխարհի շատ երկրների քրեական իրավունքում։ Սա տարածվածությամբ քրեական առաջին պատիժն է Անգլիայում, ԱՄՆ-ում և Ֆրանսիայում։ Այն առաջին տեղում է գտնվում նաև գույքային պատիժների շարքում։ Գերմանիայի օրենսդրությունը տուգանքն ընդունում է որպես երկրորդ հիմնական պատժատեսակ։ Տուգանք պատժատեսակը այլ երկրներում նույնպես կիրառվում է ։
Որպես քրեական պատժի տեսակ՝ տուգանքը ունի բազմաթիվ առավելություններ։ Դրանցից են օրինակ բանտարկվածների թվի նվազեցումը, թեթև հանցագործություններ կատարած անձանց և պրոֆեսիոնալ ու լուրջ հանցագործների հետ շփման բացառումը։ Պատժի այս տեսակի իրականացման համար չեն պահանջվում խոշոր ծախսեր (հատուկ գործադիր մարմիններ ստեղծելու անհրաժեշտություն չկա), պետական բյուջեն ստանում է մեծ եկամուտներ։ Նշանակված պատիժը տալիս է անհատականացնելու հնարավորություն՝ կախված հանցագործություն կատարած անձի հնարավորությունից, ինչպես նաև տալիս է օրինապահ վարքը խթանող միջոցների կիրառման հնարավորություն (օրինապահ վարքագծի դեպքում անձը ստանում է վճարումը հետաձգելու և այն տարաժամկետ կատարելու հնարավորություն, նաև որոշ դեպքերում տուգանքի չափը նվազեցվում է) ։
Տուգանքը կարող է կիրառվել որպես ինքնուրույն պատժատեսակ։ Արարքների ցանկը, որոնք կարող են պատժվել մեկ տուգանքով՝ առանց այլ միջոցների կիրառման, որպես կանոն բավականին տարածված  են։ Ֆրանսիայում նման արարքներ են համարվում անզգուշությամբ մահ պատճառելը, դիտավորյալ բռնի գործողությունները, որոնք հանգեցրել են տուժողի խեղմանը կամ քրոնիկ հիվանդությանը, բռնաբարությանը չվերաբերող սեռական ագրեսիան, թմրանյութերի ապօրինի շրջանառությունը, մարդուն վտանգի մեջ թողնելը և այլն ։
Բացի այդ՝ տուգանքը կարող է սահմանվել ավելի քիչ խստությամբ պատիժը փոխարինելու կարգով կամ պատժի այլ տեսակների հետ միաժամանակ փոխարինելու կարգով։ Այսպես, ԱՄՆ-ում տուգանքը մեծ մասամբ զուգակցվում է ազատազրկման կամ պրոբացիայի տեսքով պատժի նշանակման հետ ։
Տուգանքի չափը որոշում է դատարանը՝ հաշվի առնելով դատապարտյալի գույքային վիճակը և ըստ դրա պարտավորվում է հանցագործին չենթարկել ֆինանսական ծանրաբեռնվածության։ Օրենսդրությունը բավականին հաճախ նախատեսում է տուգանքների վճարման հետ կապված արտոնությունների տրամադրման հնարավորություն, օրինակ՝ վճարումների տարաժամկետ վճարում, տուգանքների մի մասի վճարումից ազատում, որն էլ կապված է անձի բարյացակամ վարքագծի հետ և այլն ։
Այն դեպքում, երբ տուգանքը չի վճարվում հանցագործություն կատարած անձի կողմից, որպես կանոն, այն փոխարինվում է պատժով, որը կապված է ազատազրկման հետ ։
Ուղղիչ աշխատանքներ առանց ազատազրկման
Անաշխատունակ ճանաչված անձանց նկատմամբ դատարանը կարող է ուղղիչ աշխատանքները փոխարինել տուգանքով` հաշվելով մեկ ամսվա ուղղիչ աշխատանքների դիմաց հարյուր դրամ տուգանք, ոչ շահադիտական հանցագործությունների համար ևս կատարվում է նույն հաշվարկը, սակայն այս դեպքում հինգ հարյուր դրամից ոչ ավելի գումարով կամ պատճառված վնասը հարթելու պարտականություն դնելով ։
Վարչական տուգանք
Հարկային մարմնի կողմից քննվող վարչական իրավախախտումների վերաբերյալ հարուցված գործերով, որպես պատասխանատվության միջոց, կիրավում է տուգանք։ Խախտողի կողմից տուգանքը պետք է վճարվի տուգանք նշանակելու մասին որոշումը նրան հանձնելու օրվանից հետո 15 օրվա ընթացքում։ Հնարավոր է նաև բողոքարկել տուգանք վճարելու մասին որոշումը։
Վարչական տուգանքը նշված ժամկետում չվճարելու դեպքում տուգանք նշանակելու մասին որոշումն իրականացվում է քաղաքացիական դատավարության նախատեսված կարգով ։
Ծանոթագրություններ
Կատեգորիա:Տուգանքներ
Ալքիմիկոսը
«Ալքիմիկոսը» (O Alquimista), բրազիլացի գրող և բանաստեղծ Պաուլո Կոելիոյի վեպն է։ Առաջին անգամ տպագրվել է 1988 թվականին։ Բնագիրը գրվել է պորտուգալերեն և թարգմանվել է շուրջ 67 լեզուներով։ Վեպում Ալքիմիկոսը հետևում է երիտասարդ հովիվ Սանտիագոյին, ով ճանապարհորդում է դեպի Եգիպտոս՝ գտնելու իր երազանքների գանձը։
Գիրքը ամենաշատ վաճառվող գրքերից է ամբողջ աշխարհում։ Ավելի քան 65 միլիոն օրինակ վաճառվել է աշխարհի 56 լեզուներով։ Գրանցվել է Գինեսի ռեկորդների գրքում՝ որպես հեղինակի կենդանության օրոք ամենաշատ թարգմանված գիրք։ Հայերեն առաջին թարգմանությունը 2002 թվականին, կատարել է գրող, հրապարակագիր, թարգմանիչ Արտակ Վարդանյանը (Գրական թերթ, նոյեմբերի 1, 2002)
Սյուժե
Գրքի գլխավոր հերոսը հովիվ Սանտիագոն է, ով ապրում է Անդալուսիայում։ Մի օր Սանտիագոն երազ է տեսնում, որը դրդում է նրան հասնել եգիպտական բուրգերին, որպեսզի գանձ գտնի։
Այսպես Սանտիագոն վաճառում է իր ոչխարները և ուղևորվում դեպի Աֆրիկա։ Նա կորցնում է իր ամբողջ կարողությունը և ստիպված է լինում աշխատել մի վաճառականի մոտ։ Աշխատած գումարով ուղևորվում է դեպի եգիպտական բուրգեր։ Էլ Ֆայում անապատի օազիսում գտնում է Ալքիմիկոսին։
Ալքիմկոսը սովորեցնում է Սանտիագոյին ճանաչել «աշխարհի ոգին», պատմում է ալքիմիայի մասին և օգնում առաջ գնալ իր ճակատագրի ճանապարհով։ Նա սիրահարվում է Ֆաթումային։ Սանտիագոն գանձը գտնում է ոչ թե Եգիպտոսում, այլ իր հայրենիք Իսպանիայում։
Հեղինակի մասին
Պաուլո Կոելիո (Paulo Coelho, ծնվ. օգոստոսի 24, 1947, Ռիո դե Ժանեյրո), բրազիլացի գրող և բանաստեղծ։ Դեռ վաղ հասակից նա մեծ սեր է տածել գրականության և ժուռնալիստիկայի հանդեպ։ Կիսատ է թողել համալսարանական կրթությունը, որ զբաղվի սիրելի գործով։ Մի շարք հայտնի վեպերի հեղինակ է, այդ թվում՝ «Հրաշագործի օրագիրը», «Ալքիմիկոսը», «Վալկիրիան», «Մակթուբը», «5-րդ սարը», «Վերոնիկան որոշում է մահանալ», «Տասնմեկ րոպե» և այլն։
Արտաքին հղումներ
Կատեգորիա:1988 գրքեր Կատեգորիա:Արկածային վեպեր Կատեգորիա:Բրազիլական ֆենտեզի վեպեր Կատեգորիա:Պաուլո Կոելիոյի ստեղծագործություններ
Wavin’ Flag
«Wavin’ Flag», սոմալա-կանադացի կատարող Կնանի երգը 2009 թվականին թողարկված «Troubadour» ալբոմից։ Թողարկվել է որպես սինգլ և հասել կանադական հիթ-շքերթի երկրորդ հորիզոնականին։ Կանադացի կատարողների հատուկ հավաքված Young Artists for Haiti անվամբ սուպերխումբը ձայնագրել է երգի քավեր տարբերակը, որը թողարկվել է որպես բարեգործական սինգլ և հասել կանադական հիթ-շքերթի առաջին հորիզոնականին։ Միջազգային թողարկման համար ձայնագրվել է երգի will.i.am-ի և Դեյվիդ Գետտայի մասնակցությամբ տարբերակը։ Երգը դարձել է նաև NBA 2K10 և 2010 FIFA World Cup South Africa տեսախաղերի սաունդթրեքը։
Կոկա-Կոլա ընկերությունը երգն ընտրել է որպես 2010 թվականին Հարավային Աֆրիկայում կայացած ֆուտբոլի աշխարհի առաջնության գովազդային հիմն։ Կնանի կատարմամաբ թողարկվել է «Wavin’ Flag (Celebration Mix)» երգի անգլալեզու տարբերակը, ինչպես նաև մեծ թվով երկլեզու և կոնկրետ երկրների համար նախատեսված տարբերակները։ Առաջնության մեկնարկից առաջ թողարկված «Wavin’ Flag» երգի նոր տարբերակը Գերմանիայում, Շվեյցարիայում և Ավստրիայում գրավել է առաջին հորիզոնականը, իսկ Կանադայում, Իտալիայում, Մեծ Բրիտանիայում և Իռլանդիայում՝ երկրորդ։ Անգլո-ռուսական տարբերակը Կնանը ձայնագրել է Նիկիտա Լեգոստևի հետ ։
Հիթ-շքերթներ և հավաստագրումներ
«Wavin’ Flag» երգը ԱՄՆ-ում ներբեռնելու համար հասանելի է դարձել 2009 թվականի մարտին՝ մինչ սինգլի թողարկումը։ Այն դարձել է Կնանի մինչ օրս առաջին և միակ երգը, որը հայտնվել է Hot 100 Billboard հիթ-շքերթում՝ զբաղեցնելով 82-րդ հորիզոնականը։ Կանադական հիթ-շքերթում սինգլը առաջնաելույթ է ունեցել 82-րդ հորիզոնականում և, ավելի ուշ բարձրանալով երկրորդ հորիզոնական, դարձել է կատարողի թողարկված ամենահաջողակ սինգլը այդ ժամանակ։ «Wavin’ Flag» սինգլը 2010 թվականի մայիսի 30-ին առաջնաելույթ է ունեցել UK Singles Chart հիթ-շքերթի 16-րդ հորիզոնականում և նույն շաբաթվա ընթացքում զբաղեցրել UK R&B Chart հիթ-շքերթի 9-րդ հորիզոնականը։ 2010 թվականի հունիսի 20-ին երգը բարձրացել է UK Singles Chart հիթ-շքերթի երկրորդ և UK R&B Chart հիթ-շքերթի առաջին հորիզոնական։
Երկլեզու տարբերակներ
Կոկա-Կոլա ընկերության աջակցությամբ թողարկված տարբերակները 2010 թվականի ֆուտբոլի աշխարհի առաջնություն համար.
Ոչ պաշտոնական թողարկումներ, որոնք համագործակցում են 2010 թվականի ֆուտբոլի աշխարհի առաջնության Coca-Cola-ի քարոզարշավի գաղափարի հետ.
Արտաքին հղումներ
Կատեգորիա:Will.i.am երգեր
Մարկ Էսպեր
Մարկ Էսպեր (Mark Thomas Esper, ), ամերիկացի պետական գործիչ, ԱՄՆ պաշտպանության նախարարը 2019 թվականի հուլիսի 23-ից ։ Ավելի վաղ զբաղեցրել Է ԱՄՆ բանակի նախարարի պաշտոնը (2017-2019)։
Կենսագրություն
Ավարտել է ԱՄՆ ռազմական ակադեմիան (1986), Հարվարդի համալսարանի Ֆ․ Ջոնի անվան կառավարման դպրոցը (1995) և Ջորջ Վաշինգտոն համալսարանը (2005)։ Ծառայել է 101-րդ օդադեսանտային դիվիզիայում որպես սպա, Իրաք-քուվեյթյան պատերազմի մասնակից։
1996-1998 թվականներին Էսպերը գլխավորել է Heritage Foundation պահպանողական վերլուծական կենտրոնի աշխատակազմը։ Այնուհետև աշխատել է որպես Սենատի միջազգային հարաբերությունների և կառավարական գործերի կոմիտեների հաստիքային աշխատակից, ինչպես նաև եղել է սենատոր Չակ Հեյգելի օգնականը։ 2002 թվականին նա դարձել է պաշտպանության նախարարի օգնականի տեղակալ՝ բանակցություններ վարելու պլանների մշակման համար, պատասխանատու էր միջուկային զենքի չտարածման, սպառազինությունների վերահսկողության և միջազգային անվտանգության հարցերի համար։ 2004 թվականին Էսպերը վերադարձել է Սենատ, եղել է մեծամասնության առաջնորդ Բիլ Ֆրիստի խորհրդականը ազգային անվտանգության գծով։ 2007 թվականի սեպտեմբերից մինչև 2008 թվականի փետրվար նա աշխատել է Ֆրեդ Թոմփսոնի նախագահական ընտրարշավի վրա։
2008-2010 թվականներին Էսպերը եղել է ԱՄՆ Առևտրի պալատի Եվրոպայի և Եվրասիայի փոխնախագահը, իսկ 2010 թվականի հուլիսին նա դարձել է Raytheon ռազմարդյունաբերական ընկերությունում պետական մարմինների հետ կապերի գծով փոխնախագահ։
2017 թվականի հուլիսի 19-ին ԱՄՆ-ի նախագահ Դոնալդ Թրամփը Էսպերին առաջադրել էր բանակի նախարարի պաշտոնում, ընդ որում նա դարձել էր այդ պաշտոնի արդեն երրորդ թեկնածուն ։ Նոյեմբերի 15-ին Սենատը նրան 89 կողմ, 6 դեմ ձայների հարաբերակցությամբ հաստատեց, իսկ նոյեմբերի 20-ին Էսպերը պաշտոնապես ստանձնեց պաշտոնը ։
Պատրիկ Շենահենի հրաժարականից հետո զբաղեցրել Է ԱՄՆ-ի պաշտպանության նախարարի ժամանակավոր պաշտոնակատարի պաշտոնը։
Սենտ Կրուա դյու Վերդոն
Սենտ Կրուա դյու Վերդոն (Sainte-Croix-du-Verdon, Santa Crotz de Verdon), համայնք Ֆրանսիայի Պրովանս-Ալպեր-Լազուր ափ մարզի Վերին Պրովանսի Ալպեր գավառում։ Մտնում է Ռեզ կանտոնի կազմի մեջ։ Համայնքի շրջանը՝ Դին լե Բեն։
Բնակչություն
Համայնքի բնակչությունը 2008 թվականին կազմում էր 132 մարդ։
Տնտեսություն
2007 թվականի տվյալներով 87 աշխատունակ տարիքի մարդկանցից (15-64 տարեկան) 67-ը տնտեսապես ակտիվ էին, 20-ը անգործ (ակտիվության ցուցանիշը 77,0 %, 1999 թվականին եղել է՝ 67,6 %)։ 67 աշխատունակ բնակիչներից 62-ը աշխատում էին (34 տղամարդ և 28 կին), անաշխատանք էին 5-ը (կին)։ 20 անգործ մարդկանցից 1-ը աշակերտներ կամ ուսանողներ են, 9-ը թոշակառու, 10-ը չէին աշխատում այլ պատճառներով ։
Արտաքին հղումներ
Կատեգորիա:Ֆրանսիայի համայնքներ
Ուֆայի գիտության և տեխնոլոգիայի համալսարանի Ստեռլիտամակի մասնաճյուղ
Ուֆայի գիտության և տեխնոլոգիայի համալսարանի Ստեռլիտամակի մասնաճյուղ (Стерлитамакский филиал Уфимского университета науки и технологий, ՈՒԳՏՀ ՍՄ), Ուֆայի գիտության և տեխնիկայի համալսարանի առանձին կառուցվածքային ստորաբաժանում, որն իրականացնում է մասնագիտական ​​կրթական ծրագրեր՝ համաձայն լիցենզիայի։ 2000 թվականին հիմնադրված Բաշկիրիայի պետական համալսարանի Ստեռլիտամակի մասնաճյուղը և 1940 թվականին հիմնադրված Ստեռլիտամակի Զայնաբ Բիիշևի անվան պետական ​​մանկավարժական ակադեմիան 2012 թվականին միավորվել են Բաշկիրիայի պետական համալսարանի Ստեռլիտամակի մասնաճյուղի կազմում ։
Պատմություն
ՌԽՖՍՀ Ժողովրդական կոմիսարների խորհուրդը 1940 թվականի հունիսի 22-ի թիվ 463 որոշմամբ նախատեսել է 1940 թվականի սեպտեմբերի 1-ից բացել 17 նոր մանկավարժական ինստիտուտներ, այդ թվում՝ 15-ը՝ մանկավարժական ուսումնարանների բազայի վրա։ Բաշկիրական ԻԽՍՀ-ից այդ ցուցակում ընդգրկված է եղել Ստեռլիտամակի բաշկիրական մանկավարժական ուսումնարանը (ՍԲՄՈՒ)։ Բաշկիրական ԻԽՍՀ ժողովրդական կոմիսարների խորհուրդը 1940 թվականի հուլիսի 6-ի թիվ 717 որոշմամբ որոշում է կայացրել Ստեռլիտամակ բաշկիրական մանկավարժական ուսումնարանը վերակազմավորել երկամյա Ստեռլիտամակի մանկավարժական ինստիտուտի (ՍՄԻ), որը բաղկացած է երկու բաժիններից՝ ֆիզիկա մաթեմատիկական և բանասիրական։ Դումաև Սալյախ Գիզիտդինովիչը դարձել է ՍՄԻ-ի առաջին տնօրենը, ով այդ պաշտոնում աշխատել է ուղիղ 9 տարի՝ ներառյալ ռազմաճակատում անցկացրած ժամանակը, վիրավորվելը և հիվանդանոցում բուժումը։
ԽՍՀՄ Մինիստրների խորհրդի 1954 թվականի հուլիսի 18-ի թիվ 6579-Ռ կարգադրությամբ և ՌԽՖՍՀ Նախարարների խորհրդի 1954 թվականի հուլիսի 26-ի թիվ 954 որոշման հիման վրա 1954 թվականին կազմակերպվել է մանկավարժական ինստիտուտ։ Ակադեմիայի կարգավիճակը շնորհվել է 2004 թվականին։
Համաձայն Ռուսաստանի Դաշնության կրթության և գիտության նախարարության 2012 թվականի փետրվարի 9-ի թիվ 95 հրամանի՝ Ստեռլիտամակի Զայնաբ Բիիշևի անվան պետական ​​մանկավարժական ակադեմիա դաշնային պետական բյուջետային կրթական հաստատությունը ներառվել է ԲաշՊՀ-ի կազմում որպես նրա կառուցվածքային ստորաբաժանում՝ որպես ԲաշՊՀ-ի Ստեռլիտամակի մասնաճյուղ։
Արտաքին հղումներ
Կատեգորիա:Բաշկորտոստանի համալսարաններ Կատեգորիա:Ուսումնական հաստատություններ այբբենական կարգով
(8572) Նիջո
(8572) Նիջո (Nijo), աստերոիդ աստերոիդների հիմնական գոտում։ Հայտնաբերվել է 1996 թվականի հոկտեմբերի 19-ին Յանա Տիխայի և Միլոշ Տիխիի կողմից Կլետում ։
Արտաքին հղումներ
Կատեգորիա:1996 թվականին հայտնաբերված աստղագիտական մարմիններ Կատեգորիա:Յանա Տիխայի կողմից հայտնաբերված աստերոիդներ Կատեգորիա:Միլոշ Տիխիի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Աֆրիկայի ներքին ջրեր
Աֆրիկայում գետային ցանցը տեղաբաշխված է խիստ անհավասարաչափ։ Դա բացատրվում է առաջին հերթին տեղումների անհավասարաչափ բաշխմամբ, ռելիեֆի առանձնահատկություններով ու գոլորշունակության տարբերություններով։ Գետային ցանցը խիտ է հասարակածային գոտում և բարձր լեռներում, ուր թափվում են ամենից շատ տեղումներ։ Նոսր է՝ անապատներում, որտեղ կամ տարանցիկ գետեր են (ինչպես Նեղոսը), կամ՝ չոր գետահուներ։ Վերջիններս կոչվում են վադիներ, որոնցով ջուրը հոսում է միայն անձրևների ժամանակ։
Աֆրիկայի գետերի մեծ մասը ունեն անձրևային սնում։ Հորդացումը նույնպես կապված է անձրևների հետ։
Միջերկրածովայան կլիմա ունեցող մարզերում գետերը հորդանում են ձմռանը, մերձհասարակածային գոտիներում՝ ամռանը։ Հասարակածային գոտում գետերը ջրառատ են ամբողջ տարվա ընթացքում, որոշ չափով նրանց մակարդակը բարձրանում է մարտ և սեպտեմբեր ամիսներին։
Գետերը
Գետերը պատկանում են Ատլանտյան և Հնդկական օվկիանոսների ավազաններին, իսկ տարածքի 1/3-ը հոսք չունի դեպի օվկիանոս և պատկանում է ներքին հոսքի ավազաններին։
Ատլանտյան և Հնդկական օվկիանոսների միջև ջրբաժան են հանդիսանում Եթովպական և Արևելաաֆրիկյան բարձրավանդակները։
Ատլանտյան օվկիանոսին պատկանող գետերը
Աֆրիկայի ամենաերկար գետը Նեղոսն է (6 852 կմ.), որի տեղական՝ արաբական անվանումը Էլ-Բախր է։ Նեղոսի սկիզբը կոչվում է Կագերա, որը սկիզբ է առնում Արևելաաֆրիկյան բարձրավանդակից, թափվում Վիկտորիա լիճը, անցնում մի քանի լճերի միջով, ապա դառնում է դանդաղահոս և կոչվում՝ Սպիտակ Նեղոս։ Նրան Խարթում քաղաքի մոտ միանում է Կապույտ Նեղոսը, որը սկիզբ է առնում Եթովպական բարձրավանդակի Թանա լճից։ Սպիտակ և Կապույտ Նեղոսների միացումից էլ գետը ստանում է Նեղոս (Էլ-Բախր) անվանումը, որը Միջերկրական ծով թափվելիս առաջացնում է խոշոր դելտա։
Ատլանտյան օվկիանոսի ավազանին է պատկանում նաև Աֆրիկայի ամենաջրառատ և ամենախոշոր ավազան ունեցող Կոնգո (Զայիր) գետը (4320 կմ.)։ Ջրառատությամբ այն զիջում է միայն Ամազոնին։ Կոնգոն երկու անգամ հատում է հասարակածը և այդ պատճառով այն ջրառատ է ամբողջ տարին։ Նրա աջակողմյան վտակը՝ Ուբանգին սկկիզբ է առնում հյուսիսային մերձհասարակածային գոտուց և վարարում է ամռանը (մայիս-օգոստոս), իսկ ձախակողմյան վտակը՝ Կասաին սկիզբ է առնում հարավային մերձհասարակածային գոտուց և վարարում է իր ամռան (նոյեմբոր-փետրվար) ամիսներին։ Կոնգո գետը սղոցելով բյուրեղային ապարները ստեղծել է խոշոր ջրվեժներ ու սահանքներ, իսկ գետաբերան չհասած՝ Կինսաշասա քաղաքի մոտ առաջացնում է Լիվինգսթոնի 32 ջրվեժները, այդ պատճառով նավագնացությունը հնարավոր է միայն առանձին հատվածներում։ Գետը դելտա չի առաջացնում։
Աֆրիկայի ջրառատությամբ երկրորդ գետը Նիգերն է, որը թափվում է Գվինեական ծոց՝ առաջացնելով խոշոր դելտա։ Ատլանտյան օվկիանոս թափվող մյուս խոշոր գետը Օրանժն է։
Նովայա Պոլտավկա (գյուղ, Կոնստանտինովսկի շրջան)
2001 թվականի տվյալներով Նովայա Պոլտավկա գյուղում բնակվում էր 502 մարդ։
Արտաքին հղումներ
Կատեգորիա:Ուկրաինայի Դոնեցկի մարզի Կոնստանտինովսկի շրջանի բնակավայրեր Կատեգորիա:Ուկրաինայի գյուղեր
Աֆրիկայի ներքին ջրեր
Ներքին ավազանին պատկանող գետերը
Ներքին ավազանին պատկանող գետերից նշանավոր են Շարի (թափվում է Չադ լիճը) և Օկավանգո գետերը։
Լճերը
Աֆրիկայի լճերը գտնվում են հիմնականում արևելյան շրջաններում, դրանց մեծ մասը գրաբենային լճեր են և ձևավորվել են Արևելաաֆրիկյան «Մեծ բեկվածքում»։ Այդպիսի լճերից են Տանգանիկան և Նյասան։ Նրանց գոգավորությունները երկարաձիգ են, եզրավորված բարձր ու զառիկող լեռներով։
Տանգանիկան, որն ունի 50-80 կմ. լայնություն, ձգվում է 650 կմ. երկարությամբ։ Տանգանիկան աշխարհում քաղցրահամ լճերից ամենաերկարն է և խորությամ (1435 մ.) զիջում է միայն Բայկալին։
Աֆրիկայի ամենամեծ լիճը Վիկտորիան է, որը ձևավորվել է պլատֆորմի մեղմաթեք կտրվածքում, որի պատճառով շատ խորը չէ (միջին խորությունը 40 մ., առավելագույնը՝ 80)։
Սահարայից հարավ, մերձհասարակածային գոտում գտնվում է մնացորդային ծագման ծանծաղ (4-7 մ) Չադ լիճը։ Անձրևային շրջանում՝ ամռանը նրա մակերևույթը երկու անգամ մեծանում է։ Լիճը անհոսք է, ջուրը՝ թույլ աղի, ափերը՝ ճահճացած։
Մյուս լճերից հայտնի են Թանան (որից սկիզբ է առնում Կապույտ Նեղոսը), Ռուդոլֆը (աղի է)։
Տնտեսական նշանակությունը
Նողոս գետը վարարումների ժամանակ իր հետ բերում է մեծ քանակությամբ տիղմ, որը նստում է գետի հովտում, այդ պատճառով Նեղոսի հովիտը երկրագնդի ամենախոշոր և հնագույն հողագործական շրջաններից է։ Տիղմային բերրի հողերից մարդիկ տարեկան 2-3 անգամ բերք են ստանում, մշակում են բամբակենի, բրինձ, եգիպտացորեն, ցորեն, ցիտրուսներ և այլ մրգեր։ Նրա հոսքը կանոնավորելու և դաշտերը ոռոգելու նպատակով կառուցված են ամբարտակներ ու փորված են բազմաթիվ ջրանցքներ։ Նշանավոր է Ասուանի խոշոր ջրամբարը՝ խոշոր հիդրոէլեկտրոկայանով։
Վիկտորիա ջրվեժից ներքև կառուցված է խոշոր ջրամբար և հիդրոէլեկտրոկայան։
Աֆրիկայում, հատկապես Սահարայում, կան ստորերկրյա ջրերի ահռելի պաշարներ։ Պաշարները օգտագործելու համար կատարվում են լուրջ աշխատանքներ։
Արտաքին հղումներ
Կատեգորիա:Աֆրիկա
Կոզլաչիխա
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Վերխնեոբսկոմի ավազանային շրջանին, գետի ջրատնտեսային տեղամասը Կատուն գետն է, գետի ենթաավազանը Բիա և Կատուն գետերն են։ Գետի գետային ավազանը (Վերին) Օբ գետն է՝ մինչև Իրտիշի հետ միախառնման կետը։
Տվյալներն ըստ ջրային ռեսուրսների ֆեդերատիվ տեսչության
Արտաքին հղումներ
Կատեգորիա:Ռուսաստանի գետեր Կատեգորիա:Վերին Օբի ավազանային շրջանի գետեր
Մեկ, երկու, բոլորս միասին
Մեկ, երկու, բոլորս միասին («Раз, два — дружно!»), խորհրդային նկարված մուլտիպլիկացիոն ֆիլմ, որը նկարահանվել է 1967 թվականին, ըստ Վլադիմիր Սուտեևի համանուն հեքիաթի։ Մուլտֆիլմի ռեժիսորը Վլադիմիր Պոլկովնիկովն է, նրա հերոսները` անտառային կենդանիները, օժտված են մարդկային վառ հատկանիշներով ։
Սյուժե
Եղջերուն ամպրոպի ժամանակ վազում է անտառով և ճխլվում է տապալվող ծառի տակ։ Դաժան կաչաղակն այդ մասին պատմում է անտառի բոլոր գայլերին։ Անտառային բոլոր բարի կենդանիները որոշում են օգնել եղջերուին` ազատվել։ Առաջինը ոզնին էր, հետո` նապաստակները, սկյուռիկների ընտանիք, մուկիկը և գորտը։ Եղջերուին գայլերից փրկելու համար վճռորոշ էր ամենափոքր կերպարի` մրջյունի դերը։
Վերաթողարկում DVD ձևաչափով
Մուլտֆիլմը DVD ձևաչափով բազմիցս վերաթողարկվել է մուլտֆիլմների հավաքածուներում.
Արտաքին հղումներ
Կատեգորիա:Վլադիմիր Պոլկովնիկովի մուլտֆիլմեր Կատեգորիա:«Սոյուզմուլտֆիլմ» ստուդիայի մուլտֆիլմեր Կատեգորիա:Մուլտֆիլմեր կենդանիների մասին
Համբարձում (անձնանուն)
Համբարձում, հայկական արական անուն։ Առաջացել է հայերեն համբարձում բառից՝ ակնարկությամբ Քրիստոսի համբարձումը։ Ամենավաղ հիշատակությունը 15-րդ դարից է։ Երկրորդ հիշատակությունը՝ 1773 թվականին ։ Անվան կրճատ ձևերն են Խամպարցիկ, Հմբարցի, Համփո, Համբար, Համփիկ, Բարցի ։
Ծանոթագրություններ
Կատեգորիա:Հայկական արական անձնանուններ
Ֆիլմի երաժշտություն
Ֆիլմի երաժշտություն (film score), երբեմն նաև «ֆոնային երաժշտություն» (background music, incidental music) է անվանվում կոմպոզիցիաների այն շարքը, որը գրված է կինոնկարի երաժշտական ուղեկցության համար։ Այդ ստեղծագործությունները համարվում են սաունդթրեքի մի մասը։ Սովորաբար դրանք գրվում են մի քանի կոմպոզիտորների կողմից՝ ռեժիսորի կամ պրոդյուսերի ղեկավարության ներքո։ Այնուհետև կատարվում են նվագախմբի, խմբի, գործիքային մենակատարների, երգչախմբի և երգիչների կողմից։ Ձայնագրումը և այդ կատարումների հետագա համադրումն իրականացնում է հնչյունային օպերատորը ։
Ներկայումս կան բազմաթիվ կոմպոզիտորներ, ովքեր գրում են այդպիսի երաժշտություն։ Նրանց շարքում են Հովարդ Շորը, Ջոն Ուիլիամսը, Ալան Սիլվեստրին, Գաբրիել Յալեդը, Հանս Ցիմերը, Էնիո Մորիկոնեն, Էդուարդ Արտեմյևը, Ջեյմս Հորները, Վլադիմիր Կոսման, Քլինթ Մենսելը և այլք։
Սկզբում կինոարտադրության տերմինաբանության մեջ ձայնային ուղին (sound track) նշանակում էր ֆիլմի աուդիոձայնագրություն։ Ֆիլմերի երկխոսությունների ստեղծման ժամանակ ձայնային էֆեկտները և երաժշտությունը ձայնագրվում են առանձին, իսկ հետո միացվում մեկ ընդհանուր ձայնագրությունում, որն այն ժամանակ իրենից ներկայացնում էր ուղի վիդեոշղթայի վրա։ Ավելի ուշ այդ արտահայտությունը փոխվեց «ֆիլմի սաունդթրեք»-ի ։
Բնօրինակ Ձայնային Ուղին (Original Sound Track, сокращенно OST) տերմին է, որը հայտնվել է 1950-ական թվականների սկզբին և նշանակում է երաժշտական ալբոմի տեսակ։ Սկզբում որպես կինոընկերությունների կողմից մտածված նոր ֆիլմերի համար գովազդային հնարք սաունդթրեքները կոչվում էին «կինոնկարի բնօրինակ սաունդթրեքի երաժշտություն» (music from the original motion picture soundtrack) ։ Ավելի ուշ արտահայտությունը կրճատվեց «ֆիլմի սաունդթրեք»-ի (original motion picture soundtrack)։ Սովորաբար այդ ձայնագրությունները որպես կանոն ստեղծվում էին ձայնային ուղիներից, քանի որ դրանք իրենցից ներկայացնում էին առանց երկխոսությունների և ձայնային էֆեկտների երաժշտություն։
1908 թվականին Քամիլ Սեն-Սանսն առաջին անգամ գրեց երաժշտություն հատուկ «Դուքս Գիզի սպանությունը» ֆիլմի համար։
Առաջին մյուզիքլը, որի համար պաշտոնապես թողարկվեց սաունդթրեք «Բոտ Շոու»-ի կոմպոզիտոր Ջերոմ Քերնի կենսագրությունն էր՝ «Մինչ լողում են ամպերը»՝ նկարահանված Մետրո-Գոլդուին-Մայերի կողմից։ Բնօրինակ ալբոմը դուրս եկավ 10 դյույմանոց 78 պտ/մինի-ձայնարկիչների վրա։ Ֆիլմի միայն ութ ստեղծագործություններ հայտնվեցին ալբոմում։ Որպեսզի երգերը տեղավորվեին ձայնարկչի վրա, երաժշտությունը խմբագրվեց։ Դա արվել էր մինչև մագնիսական շղթաների հայտնվելը, այդ պատճառով հնչյունային ռեժիսորը ստիպված եղավ սկավառակների վրայի հատվածները պատճենել մի սկավառակից մյուսը՝ ավելացնելով անցումներ և խամրեցումներ՝ մինչև վերջնական մաքրումը։ Չարժե ասել, որ այդ ձայնագրությունների որակը ստիպում էր երազել ավելի լավի մասին։
MGM Records-ը այդ ալբոմներն անվանեց «բնօրինակ կազմի ալբոմներ»։ Նրանք ներմուծեցին նաև «ձայնագրված է ուղիղ ձայնային ուղիից» նախադասությունը (sound track)»: Տարիների ընթացքում «սաունդթրեք» տերմինը լայնորեն օգտագործվեց ֆիլմերի բոլոր ձայնագրությունների համար՝ անկախ նրանից, թե այն վերցված է ֆիլմից, կամ կրկին ձայնագրված է ստուդիայից։
Առաջին կոմպոզիտորը, որի ֆիլմի երաժշտությունը ձեռք բերեց մասսայական հայտնություն, դարձավ Հենրի Մանչինին, ով ստացավ «Էմմի» և երկու «Գրեմմի»՝ «Փիթեր Գանն» սերիալի երաժշտության համար։
Ամենաշատ վաճառված ֆիլմերի սաունդթրեքերի սաունդթրեքը Ջոն Ուիլիամսի «Աստղային պատերազմները» ֆիլմինն են։ Շատ ֆիլմերի սաունդթրեքերը լույս են տեսնում այն ժամանակ, երբ ֆիլմերը դադարում են ցուցադրվել կինոթատրոններում։
Ծանոթագրություններ
Կատեգորիա:Կինոարտադրություն Կատեգորիա:Երաժշտություն
Կատուն աղավնիների մեջ
Կատուն աղավնիների մեջ (Cat Among the Pigeons), Ագաթա Քրիստիի վեպը, որը կարելի է համարել ոչ միայն դետեկտիվ ժանրի ստեղծագործություն, այլև՝ լրտեսական։ Այս վեպը գրողի փոքրաթիվ լրտեսական վեպերից մեկն է։ Այն դարձել է վերջին ստեղծագործությունը, որտեղ Էրքյուլ Պուարոն դեռ չէր առանձնացվել դետեկտիվ գործերից։ Առաջին անգամ հրապարկվել է 1959 թվականի նոյեմբերի 2-ին ։
Սյուժե
Գործողությունները տեղի են ունենում աղջիկների համար մտացածին գիշերօթիկ դպրոցում։ Վեպի հիմքում ընկած է ֆիզկուլտուրայի ուսուցչուհու սպանության ուսումնասիրությունը, ում մարմինը երեկոյան գտնում են դպրոցի սպորտդահլիճում։
Վեպի հանգույցը տեղի է ունենում Թագավորության մայրաքաղաք Ռամաթի հիմնական իրադարձություններից երեք ամիս առաջ՝ այնտեղ տեղի ունեցած հեղափոխության նախօրեին և կապված է գահընկեց արված թագավորական ընտանիքին պատկանող թանկարժեք իրերի ճակատագրի հետ։
Վլադիմիր Ջանիբեկով
Վլադիմիր Ալեքսանդրովիչ Ջանիբեկով (Владимир Александрович Джанибеков, ), ԽՍՀՄ տիեզերագնաց-օդաչու։ Խորհրդային Միության կրկնակի հերոս (1978, 1981), ավիացիայի գեներալ-մայոր։
Կենսագրություն
Ավարտել է Եյսկի բարձրագույն ավիացիոն օդաչուական ուսումնարանը (այժմ՝ Վ․ Մ․ Կոմարովի անվան)։ Տիեզերագնացների ջոկատում է 1970 թվականից։
1978 թվականի հունվարի 10-16-ին, Օլեգ Մակարովի հետ, որպես հրամանատար, թռիչք է կատարել «Սոյուզ-27» տիեզերանավով և «Սոյուզ-26» (տիեզերագնացներ Յուրի Ռոմանենկո, Գեորգի Գրեչկո) տիեզերանավին կցված «Սալյուտ-6» ուղեծրակայանով։ Վայրէջք է կատարել «Սոյուզ-26» տիեզերանավով։
1981 թվականի մարտի 23-30-ին, մոնղոլ հետազոտող տիեզերագնաց Ժուգդերդեմիդիյն Գուռագչայի (Жүгдэрдэмидийн Гүррагчаа) հետ, որպես հրամանատար, թռիչք է կատարել «Սոյուզ-39» տիեզերանավով, որը կցվել է «Սալյուտ-6»-«Սոյուզ Տ-4» ուղեծրային համալիրին (տիեզերքում էր 1981 թվականի մարտի 13-ից, տիեզերագնացներ Վլադիմիր Կովալյոնոկ, Վիկտոր Սավինիխ)։
Ծանոթագրություններ
Կատեգորիա:Խորհրդային տիեզերագնացներ Կատեգորիա:ԽՍՀՄ Պետական մրցանակի դափնեկիրներ Կատեգորիա:Խորհրդային Միության հերոսներ Կատեգորիա:Խորհրդային Միության կրկնակի հերոսներ Կատեգորիա:Խորհրդային տիեզերագնաց-օդաչուներ Կատեգորիա:Սանկտ Պետերբուրգի պետական համալսարանի շրջանավարտներ
Հրեավրացերեն
Հրեավրացերեն կամ Ղիվրուլի (ყივრული ენა), վրացերենի բարբառ, Վրաստանի հրեաների ավանդական խոսվածքը։ Հրեավրացերենը քարթվելական լեզվախմբի միակ հրեական լեզուն է։ Դասակարգման մեջ այս լեզվի տեղը բանավեճի առարկա է, սակայն որոշ աղբյուրներում այն համարվում է Վրաստանի առևտրական հրեաների ժարգոն ։ Բառապաշարի մեծամասնությունը փոխարինված է վրացերենից, սակայն կա եբրայերենից և արամեերենից եկած արմատների մի մաս։
Ծանոթագրություններ
Կատեգորիա:Հրեական լեզուներ Կատեգորիա:Վրաստանի լեզուներ Կատեգորիա:Իսրայելի լեզուներ Կատեգորիա:Վրացերեն
Էմիլյա Ֆոգելկլու
Շվեդիայի առաջին կինը, որը ստացել է աստվածաբանության գիտական աստիճան։
Կենսագրություն
Էմիլիա Ֆոգելկլուն ծնվել է 1878 թվականին։ Յոհան և Մարիա Ֆոգելկլուների վեց երեխաներից հինգերորդն է եղել։ Երբ նա տասներկու տարեկան էր, ընտանիքը տեղափոխվել է Կրիստիանստադ։ Աղջիկների դպրոցն ավարտելուց հետո, տասնութ տարեկան հասակում, Էմիլիան ընդունվել է Ստոկհոլմում գտնվող Բարձրագույն մանկավարժական դպրոց (Kungliga Högre lärarinneseminariet), որն ավարտելուց հետո որոշ ժամանակ որպես ուսուցիչ աշխատել է Լանդսկրունայի դպրոցում, այնուհետև՝ Գյոթեբորգում։
1902 թվականին Էմիլիան վերապրել է  մի տեսակ կրոնական հայտնություն, որը փոխել է նրա կյանքը։ Նա տեղափոխվել է Ուպսալա, որտեղ ընդունվել է համալսարան և ուսումնասիրել կրոնի պատմություն, փիլիսոփայություն և գրականություն։ Նրա վրա մեծ ազդեցություն է ունեցել Անրի Բերգսոնի փիլիսոփայությունը,  բացի այդ, նա մոտ է եղել Նաթան Սյոդերբլոմի շրջապատին։ 1909 թվականին Ֆոգելկլուն դարձել է Շվեդիայի առաջին կինը, որը ստացել է աստվածաբանության բակալավրի աստիճան։
1910 թվականին Էմիլիա Ֆոգելկլուն ստացավ կրթաթոշակ, որը նրան թույլ տվեց մեկնել Անգլիա և Փարիզ։ 1911 թվականին մեկնել է Իտալիա՝ Հռոմեական կաթոլիկ եկեղեցում մոդեռնիզմի երևույթը ուսումնասիրելու նպատակով։ 1911 թվականին հրապարակել է «Medan gräset gror» էսսեների ժողովածուն, որտեղ  ներկայացրեց իր հիմնական գաղափարները։ Դրա հետ մեկտեղ շարունակել է դասավանդել (նախ` Յուրսհոլմում, այնուհետև՝ Ստոկհոլմում, ապա՝ Կալմարում), ինչպես նաև գրել հոդվածներ տարբեր ամսագրերի և թերթերի համար։ Նրա սոցիալական շփումների  շրջանակում ընդգրկված էին այնպիսի մշակութային գործիչներ, ինչպիսիք են Լիդիա Վալստրյոմը, Գերտա Սվենսոնը, Դագնի Տորվալը, Կլարա Յոհանսոնը։
52 տարեկան հասակում Էմիլիա Ֆոգելկլուն տեղափոխվել է Միացյալ Նահանգներ՝ Նյու Յորքում և Չիկագոյում սոցիոլոգիա և հոգեբանություն ուսումնասիրելու, ինչպես նաև ՝ շարունակելու քվակերիզմի վերաբերյալ իր ուսումնասիրությունները։ 1930-ականների կեսերին Ֆոգելկլուն վերսկսեց հոգեբանության և սոցիոլոգիայի դասախոսությունները Ստոկհոլմի քոլեջում (այժմ՝  համալսարան)։ Նա առաջին կինն էր, ով 1941 թվականին ստացել է աստվածաբանության պատվավոր դոկտորի աստիճան։ 1940-1950-ական թվականներին լույս է տեսել նրա ինքնակենսագրական եռերգությունը՝ «Arnold» (1944), «Barhuvad» (1950) և «Resfärdig» (1954):
Էմիլիա Ֆոգելկլուն մահացել է 1972 թվականին, Ուփսալայում։
Արտաքին հղումներ
Կատեգորիա:Շվեդ կին գրողներ Կատեգորիա:Շվեդ լրագրողներ Կատեգորիա:Ուփսալայի համալսարանի շրջանավարտներ Կատեգորիա:Շվեդ մանկավարժներ Կատեգորիա:Շվեդ ֆեմինիստներ Կատեգորիա:Շվեդ գրողներ Կատեգորիա:Աստվածաբաններ
Աստերոիդների ցանկ (263501-263600)
Աստերոիդների ցանկ (263401-263500) * Աստերոիդների ցանկ * Աստերոիդների ցանկ (263601-263700)
Շամքորի ճակատամարտ (1195)
Շամքորի ճակատամարտ, ռազմական բախում հայ-վրացական զորքերի և Գանձակի ամիրայության միջև, որը տեղի է 1195 թվականին։ Հայ-վրացական միացյալ բանակը 1195 թվականին սկսում է ազտագրել հայոց տիրույթները։ Ռազմական գործողությունները ղեկավարվում էին հայ իշխանների՝ Զաքարյանների կողմից, որոնք վրաց արքունիքում մեծ կշիռ ունեին։ 1195 թվականին Գանձակ և Շամքոր քաղաքների միջև տեղի է ունենում ճակատամարտ, որտեղ հայ-վրացական ուժերը հաղթանակ են տոնում հակառակորդի նկատմամբ ։
Նախապատմություն
Վրացական արքունիքում սկսել էին մեծ դիրք գրավել հայ իշխանները, որոնք սելջուկ-թյուրքերի արշավանքների ժամանակ արտագաղթել էին Վրաստան։ Սարգիս Զաքարյանը առաջինն էր, որը կարևոր պաշտոն ստացավ վրաց արքունիքում՝ ամիրսպասալար, որը վրաց զորքերի գերգույն հրամանատարն էր։ Նրա որդիներից Զաքարեն ժառանցել հոր պաշտոնը, իսկ Իվանեն դարձավ աթաբեկ, որի պարտականությունն էր թագաժառանգների դաստիարակումը։ 1195 թվականին սկսվում է հայ-վրացական ուժերի կողմից Հայաստանի ազատագրումը․ այդ գործողության հրամանատարներն էին Զաքարե և Իվանե Զաքարյանները։
Ճակատամարտ
Առաջին ճակատամարտը տեղի է ունենում Շամքոր և Գանձակ քաղաքների միջև, որը ավարտվում է հայ-վրացական բանակի հաղթանակով։ Հետապնդելով հակառակորդին՝ դաշնակից զորքերը կարողանում են գրավել մեծաթիվ ավար։
Փարկ Հվան հի
Պարկ Հվան-Հին, Հարավային Կորեայի դերասանուհի և մոդել։ Նա հայտնի է դարձել 2016 թվականի հանրաճանաչ «Արևի հետնորդներ» հեռուստասերիալում նկարահանվելով։
Կադրին
Կադրին, գետ Ռուսաստանուոմ, հոսում է Ալթայի Հանրապետության, Ալթայի երկրամասի տարածքով։ Գետաբերանը գտնվում է Կատունի աջ ափից 324 կմ հեռավորության վրա։ Գետի երկարությունը կազմում է 95 կմ, ավազանը՝ 1820 կմ2։
Փարկ Հվան հի
Անձնական կյանք
Պարկը ամուսնացել է ռեփեր Բիլ Ստաքսիի հետ (նախկինում հայտնի էր որպես Վասկո, ծննդյան անուն՝ Shin Dong-yeol)՝ 2011 թվականի հուլիսի 30-ին և ամուսնալուծվել 15 ամիս անց։ Նրանք ունեն մեկ որդի՝ Շին Սեոպը ։
Ծանոթագրություններ
Կատեգորիա:Հարավկորեացի դերասանուհիներ Կատեգորիա:Հարավկորեացի կինոդերասանուհիներ Կատեգորիա:Հարավկորեացի հեռուստատեսային դերասանուհիներ Կատեգորիա:Հարավկորեացի մոդելներ
Կադրին
Ջրային ստուգման տվյալներ
Ռուսաստանի ջրային գրանցման պետական տվյալների համաձայն՝ գետի՝ ջրային կառավարման հատվածը Կատունն է, գետային ենթաավազանը՝ Բիա և Կատունը։ Գետի ավազանը Օբն է ։
Շամքորի ճակատամարտ (1195)
Ճակատամարտ
Բացի հակառակորդին հետպնդելը, հայ-վրացական ուժերը կարողանում են նաև հարձակումներ հասցնել տարածաշրջանի կարևոր քաղաք-ամրոցներին և գրոհով գրավել դրանք։ Այդ ռազմավարությունը հայտնի է ճառագայթաձև անվամբ։ Վահրամ Զաքարյանին և նրա որդուն՝ Զաքարեին հաջողվում է ազատագրել Շամքոր քաղաքը, որը կցվում է իրենց տիորւյթներին։ Այդ տիրույթների կենտրոնը Գագն էր, որտեղ էլ հետագայում հիմնադրվում է Վահրամյանների իշխանությունը։
Կադրին
Ջրային ստուգման տվյալներ
Ջրային գրանցման տվյալների կոդ՝ 13010100312115100005971: Հիդրոլոգիկան ստուգման կոդ՝ 115100597: Ավազանի կոդ՝ 13.01.01.003: Հիդրոլոգիկան ստուգման ծավալի համար՝ 15: Հիդրոլոգիկան ստուգման թողարկում՝ 1:
Ծանոթագրություններ
Կատեգորիա:Ռուսաստանի գետեր Կատեգորիա:Վերին Օբի ավազանային շրջանի գետեր
Շամքորի ճակատամարտ (1195)
Ծանոթագրություններ
Կատեգորիա:1195 Կատեգորիա:Գանձակի ամիրայության ճակատամարտեր Կատեգորիա:Զաքարյան իշխանապետության ճակատամարտեր Կատեգորիա:Վրաց թագավորության ճակատամարտեր
Յանիկ Բիսոն
Յանիկ Բիսոն (Անգլերեն Yannick Bisson; ), կինոյի և հեռուստատեսության կանադացի դերասան։ Հայտնի է «Մերդոկի հետաքննությունը» սերիալից, որտեղ խաղացել է գլխավոր դերում։
Կենսագրություն և կարիերա
Բիսոնը ծնվել է Մոնրեալում, Քվեբեկ նահանգում։ Ունի ֆրանսիական և ամերիկյան արմատներ ։ Դեռահասության տարիներին նա տեղափոխվել է Տորոնտո, որտեղ սկսել է դերասանական կարիերիա։ Յանիկի հայրը, տեսնելով, որ որդին հետաքրքրված է դերասանությամբ, թերթում հայտարարություն է կարդացել, որտեղ նշված էր, որ նկարահանման համար երեխա-դերասանների են հավաքում ։
Հեռուստատեսությամբ առաջնախաղով հանդես է եկել 1984 թվականին, 15 տարեկան հասակում, Մեգան Ֆոլուզի հետ միասին խաղալով «Հոկեյի գիշեր» հեռուստատեսային ֆիլմում։
2002-ից 2005 թվականներին նա «Sue Thomas. F.B.Eye» հեռուստասերիալում խաղացել է ՀԲԴ գործակալ Ջեք Հադսոնի դերը ։
2008 թվականին ստացել է Ուիլյամ Մերդոկի կենտրոնական դերը կանադական «Մերդոչի հետաքննություն» հեռուստասերիալում ։ Նա նաև եղել է սերիալի 44 էպիզոդների գործադիր պրոդյուսերը, իսկ չորրորդ սեզոնում՝ որպես ռեժիսոր ։
2012 թվականին հայտնվել է Գեղեցկուհին և հրեշը հեռուստասերիալի էպիզոդիկ դրվագում։
Անձնական կյանք
Ամուսնացած է դերասանուհի Շանթել Կրեյգի հետ ։ Նրանք ծանոթացել են ավագ դպրոցում սովորելու տարիներին ։ Զույգն ունի երեք դուստր՝ Բրայան, Դոմինիկը և Միչելան ։
Միջին Ել
Միջին Ել (Средняя Ель), գետ Ռուսաստանում, հոսում է Արխանգելսկի մարզում։ Գետաբերանը տեղակայված է Վերին Լյուպյա գետի ձախ ափին՝ 6 կմ հեռավորության վրա։ Գետի երկարությունը 19 կմ է։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ հյուսիսային Դվինա գետն է, գետի ենթաավազանը Վիչեգդա և Վագա գետերն են։ Գետի գետային ավազանը Հյուսիսային Դվինան գետն է՝ մինչև հյուսիսային Դվինի միախառնման կետը։ Գետավազանը՝ Հյուսիսային Դվինա։
Արտաքին հղումներ
Կատեգորիա:Ռուսաստանի գետեր Կատեգորիա:Դվինսկո Պեչարսկի ավազանային շրջանի գետեր
Կլոդ Ռեյնս
Ուիլյամ Կլոդ Ռեյնս (William Claude Rains, ), բրիտանացի դերասան, ում կարիերան տևել է գրեթե յոթ տասնամյակ։ «Անտեսանելի մարդը» (1933) ֆիլմում դոկտոր Ջեք Գրիֆինի դերում իր ամերիկյան դեբյուտից հետո նա նկարահանվել է այնպիսի մեծ հեղինակություն վայելող ֆիլմերում, ինչպիսիք են «Ռոբին Հուդի արկածները» (1938), «Միստր Սմիթը մեկնում է Վաշինգտոն» (1939), «Գայլը» (1941), «Կասաբլանկա» և «Քինգս Ռոու» (երկուսն էլ՝ 1942), «Տխրահռչակ» (1946), «Լոուրենս Արաբացի» (1962) և «Երբևէ պատմված ամենահոյակապ պատմությունը» (1965)։
Նա Թոնի մրցանակի դափնեկիր դերասան էր և չորս անգամ առաջադրվել է Օսկար մրցանակի համար՝ որպես լավագույն երկրորդ պլանի դերասան։ Ռեյնսը համարվում էր «լավագույն էկրանավորված հերոս աստղերից մեկը» ‚ ով, ըստ «All-Movie Guide»-ի, «բարեկիրթ չարագործների դերում լավագույնն էր» ։ Իր երկարատև կարիերայի ընթացքում նրանով հիանում էին իր դերասանական գործընկերներից շատերը, ինչպիսիք են Բեթ Դեյվիսը, Վինսենթ Շերմանը, Ռոնալդ Նիմը, Ալբերտ Դեկերը, Փիտեր Օ'Թուլը, Ջոն Գիլգադը, Չարլզ Լոութոնը և Ռիչարդ Չեմբերլենը։
Վաղ կյանք
Քանի որ հայրը դերասան էր, երիտասարդ Ռեյնսը ժամանակն անց էր կացնում թատրոններում և շրջապատված էր դերասաններով ու բեմի բանվորներով։ Այնտեղ նա հետևում էր դերասաններին, ինչպես նաև թատրոնի ամենօրյա վազքին։ Երբ տասը տարեկան էր, Ռեյնսը կատարեց իր դեբյուտը «Haymarket» թատրոնի «Sweet Nell of old Drury» պիեսում, որպեսզի կարողանար բեմ դուրս գալ բեմադրության մի մասին մասնակցելու համար։ Նա կամաց-կամաց բարելավեց իր դիրքերը թատրոնում՝ դառնալով սպասարկող տղա (դերասաններին տեղեկացնում էր, թե երբ պետք է բարձրանան բեմ) «Նորին Մեծության» թատրոնում, իսկ ավելի ուշ՝ հուշարար, բեմավար, կրկնորդիչ, իսկ հետո ավելի փոքր մասերից՝ լավ ակնարկներով անցում կատարեց ավելի մեծ և ավելի լավ մասերի։
Վաղ կարիերա և զինվորական ծառայություն
Ռեյնսը տեղափոխվեց Ամերիկա 1913 թվականին, ի շնորհիվ Նյու Յորքի թատրոններում առաջարկվող հնարավորությունների։ Այնուամենայնիվ, հաջորդ տարի Առաջին համաշխարհային պատերազմի բռնկման ժամանակ նա վերադարձավ Անգլիա՝ ծառայելու Լոնդոնի շոտլանդական գնդում, գործընկեր-դերասաններ Բեզիլ Ռաթբոունի, Ռոնալդ Քոլմանի, Հերբերտ Մարշալի և Սեդրիկ Հարդվիկի կողքին ։ 1916 թվականի նոյեմբերին Ռեյնսը ընկավ գազային հարձակման մեջ Վիմիում, ինչը հանգեցրեց նրան, որ նա ընդմիշտ կորցրեց աջ աչքի տեսողության 90 տոկոսը, ինչպես նաև ձայնալարի վնասվածք ստացավ ։ Նա երբեք չվերադարձավ կռվի դաշտ, բայց շարունակեց ծառայել Բեդֆորդշիրի գնդում։ Պատերազմի ավարտին նա հասավ կապիտանի կոչման ։
Պատերազմի ավարտից հետո Ռեյնսը մնաց Անգլիայում և շարունակեց զարգացնել իր դերասանական տաղանդները։ Այս տաղանդները ճանաչվել են Դրամատիկական արվեստի թագավորական ակադեմիայի հիմնադիր սըր Հերբերտ Բիրբոմ Թրիի կողմից։ Թրին ասաց Ռեյնսին, որ որպես դերասան հաջողության հասնելու համար նա պետք է ազատվի իր Քոքնիի առոգանությունից և խոսքի խանգարումից։ Դա նկատի ունենալով, Թրին վճարեց արտասանության գրքերի և դասերի համար, որոնք Ռեյնսին անհրաժեշտ էին, որպեսզի օգներ նրան փոխել ձայնը։ Ռեյնսն ամեն օր պարապելուց հետո‚ ի վերջո ազատվեց առոգանության ու խոսքի խանգարումից։ Նրա դուստր Ջեսիկան, նկարագրելով իր հոր ձայնը, ասել է. «Ինձ համար հետաքրքիրն այն էր, որ նա դարձավ այլ մարդ։ Նա դարձավ շատ էլեգանտ տղամարդ, իսկապես արտասովոր միջատլանտյան առոգանությամբ։ Դա «նրա» ձայնն էր, ոչ ոք այդպես չէր խոսում, կիսամերիկյան, կեսանգլիական և մի փոքր էլ Քոքնի առոգանությամբ ։ 29 տարեկանում նա խաղացել է Կլարկիսի դերը բրիտանական «Կառուցիր քո տունը» (1920) ֆիլմում, որն իր միակ համր ֆիլմն է։
Վաղ տարիքում Ռեյնսը դասավանդել է Դրամատիկական արվեստի թագավորական ակադեմիայում (RADA): Ջոն Գիլգուդը և Չարլզ Լոութոնը նրա աշակերտներից էին։ «Turner Classic Movies»-ին տված հարցազրույցում Գիլգուդը սիրով հիշատակեց Ռեյսնին. «Ես շատ բան սովորեցի դերասանության մասին այս պարոնից։ Կլոդ Ռեյնսն իմ ուսուցիչներից մեկն էր ՌԱԴԱ-ում։ Իրականում նա այնտեղի լավագույն և ամենասիրված ուսուցիչներից մեկն էր։ Նա չափազանց գրավիչ էր և ավելորդ է ասել, որ իմ դասարանի բոլոր աղջիկները անհույս սիրահարված էին նրան։ Նա ուներ աչք զարնող մուգ աչքեր և գեղեցիկ կոկորդային ձայն, թեև նա, ինչպես Մառլեն Դիտրիխը, որոշ խնդիրներ ուներ «R» տառի հետ։ Նա ցածրահասակ էր,ուստի կոշիկների տակ տակացուներ էր կրում, որպեսզի բարձրահասակ լիներ։Կարճահասակ և ամրակազմ, բայց գեղեցկադեմ Ռեյնսն ուներ լայն ուսեր և խիտ շագանակագույն մազեր, որոնք սանրում էր մի աչքի ուղությամբ։ Բայց երբ ես առաջին անգամ հանդիպեցի նրան 1920-ական թվականներին, նա արդեն որպես դերասան մեծ պահանջարկ էր վայելում Լոնդոնում։ Ես հասկացա, որ բավականին օգտակար և խրախուսելի է աշխատել նրա հետ։ Սկզբնական տարիներին ես միշտ փորձում էի որպես դերասան նրան կրկնօրինակել‚ մինչև որ որոշեցի ընդօրինակել Նոել Քաուարդին»։
Կարիերա
Լոնդոնի թատրոնում նա հաջողության հասավ Ջոն Դրինքուոթերի «Ուլիսես Ս. Գրանտ» պիեսի գլխավոր դերում, որը նույն դրամատուրգ Աբրահամ Լինքոլնի շարունակությունն էր։ Ռեյնսը Ֆոլքլենդին մարմնավորել է Ռիչարդ Բրինսլի Շերիդանի «Հակառակորդները» ֆիլմում, որը ներկայացվել է Լոնդոնի Լիրիկական թատրոնում 1925 թվականին։ 1927 թվականին նա վերադարձել է Նյու Յորք և նկարահանվել Բրոդվեյի մոտ 20 դերերում, որոնք ներառում են Ջորջ Բեռնարդ Շոուի «Խնձորի սայլը» և «Կոնստանտ Նիմֆ»-ի և Պերլ Ս. Բաքի «Լավ երկիր» վեպի դրամատիզացիաները (որպես չինացի ֆերմեր)։
Չնայած նա «Կառուցիր քո տունը» (1920) համր ֆիլմում խաղացել է երկրորդական դեր, Ռեյնսը համեմատաբար ուշ հայտվեց կինոդերասանության մեջ։ 1932 թվականին թատերական գիլդիայում աշխատելու ընթացքում նրան առաջարկեցին Universal Pictures-ի հետ էկրանի փորձարկում անցնել։ Նրա էկրանային թեստը A Bill of Divorcement-ի(1932) և Նյու-Յորքի RKO-ի ներկայացուցչի համար անհաջող էր, բայց, ըստ որոշ տվյալների, դա բերեց նրան որ, Ջեյմս Ուեյլի «Անտեսանելի մարդը» (1933թ.) ֆիլմում գլխավոր դերը խաղալուց հետո, նրա էկրանի փորձարկումն ու յուրահատուկ ձայնը ակամա լսվեցին կողքի սենյակից ։ Նրա գործակալը՝ Հարոլդ Ֆրիդմանը, Կարլ Լեմլի ընտանիքի ընկերն էր, ով այդ ժամանակ վերահսկում էր Universal Pictures-ը և Լոնդոնում ծանոթացել էր Ռեյնսի հետ և ձգտում էր նրան դեր տալ ։ Ըստ Ռեյնսի դստեր՝ սա իր ֆիլմերից միակն էր որ տեսել է։ Նա նաև չի գնացել տեսնելու օրվա նկարահանումի չմոնտաժված կադրերը «քանի որ նա ինձ ասում էր, որ ամեն անգամ գնալիս սարսափում էր հսկայական էկրանի վրա իր վիթխարի դեմքից, ուստի նա երբեք հետ չի վերադարձել»։
1935 թվականի նոյեմբերի 27-ին Ռեյնսը երկարաժամկետ պայմանագիր ստորագրեց «Warner Bros»-ի հետ, որը նրան այլ ստուդիաներից փոխառություն կատարելու իրավունք կտար, իսկ Ռեյնսը յոթ տարվա ընթացքում կունենար մինչև $750,000 պոտենցիալ եկամուտ ։ Նա խաղացել է արքայազն Ջոնի չարագործ դերը «Ռոբին Հուդի արկածները» (1938) ֆիլմում։ Ռոդի Մակդոուոլը մի անգամ հարցրեց Ռեյնսին, թե արդյոք նա միտումնավոր է ծաղրել Բեթ Դեյվիսին արքայազն Ջոնի դերում, և Ռեյնսը ընդամենը «առեղծվածային ժպիտով» ժպտաց։ Ավելի ուշ Ռեյնսը հայտնեց իր դստերը, որ նա հաճույք էր ստանում խաղալ արքայազնի դերը որպես համասեռամոլ՝ օգտագործելով քնքուշ շարժուձև։ Ավելի ուշ Ռեյնսը կինոդերասանության ավելի թերագնահատված պահանջները, կամ «ինչ չի կարելի անել տեսախցիկի առջև» ուսուցումը վերագրեց ֆիլմի համառեժիսոր Մայքլ Քերթիզին ։ «Columbia Pictures»-ից փոխառությամբ նա մարմնավորել է կոռումպացված ԱՄՆ սենատորին «Պարոն Սմիթը գնում է Վաշինգտոն» (1939) ֆիլմում, որի համար նա ստացել է իր առաջին Օսկար անվանակարգը երկրորդ պլանի լավագույն դերասան անվանակարգում:«Warner Bros»-ի համար նա խաղացել է բժիշկ Ալեքսանդր Թաուերի դերը՝ «Kings Row» ֆիլմում (1942), ով սպանություն-ինքնասպանություն է գործում՝ իր դստերը խելագարությունից փրկելու համար և ցինիկ ոստիկանապետ Կապիտան Ռենոյի դերը «Կասաբլանկա»-ում (նույնպես 1942)։ Կրկին փոխառությամբ Ռեյնսը Universal-ի «Օպերայի ուրվականը» (1943) ռիմեյքում մարմնավորել է գլխավոր դերը։
1987 թվականի իր հուշերում՝ «This 'N That»-ում‚ Բեթ Դեյվիսը բացահայտեց, որ Ռեյնսը (որի հետ նա չորս անգամ նկարահանվել է «Juarez»‚ «Now»‚ «Voyager»‚ «Mr. Skeffington» և «Deception» ֆիլմերում) իր սիրելի դերակատարն է ։ Ռեյնսը դարձավ առաջին դերասանը, ով ստացավ մեկ միլիոն դոլար աշխատավարձ, երբ Բրիտանիայում մեծ բյուջեի դիմաց մարմնավորեց Հուլիոս Կեսարին, բայց Շոուի «Կեսարը և Կլեոպատրան» (1945) ֆիլմի անհաջող տարբերակում։ Ըստ երևույթին, Շոուն ընտրեց նրան այդ դերի համար, թեև Ռեյնսն ինտենսիվորեն չէր սիրում Գաբրիել Պասկալին՝ ֆիլմի ռեժիսորին և պրոդյուսերին ։ Ռեյնսը շարունակեց Ալֆրեդ Հիչքոքի «Տխրահռչակ» (1946) ֆիլմը՝ որպես փախստական, նացիստական գործակալ, Քերի Գրանտի և Ինգրիդ Բերգմանի հետ։ Վերադառնալով Բրիտանիա նա հայտնվեց Դեյվիդ Լինի «Կրքոտ ընկերները» (1949) ֆիլմում։
Նրա միակ երգող և պարող դերը եղել է 1957 թվականին Ռոբերտ Բրաունինգի «The Pied Piper of Hamelin» հեռուստատեսային երաժշտական տարբերակում, որտեղ Վան Ջոնսոնը մարմնավորել է Փայփերին։ NBC-ի գունավոր հատուկ հաղորդումը, որը հեռարձակվում էր որպես ֆիլմ, այլ ոչ թե ուղիղ կամ տեսանկարահանված հաղորդում, մեծ հաջողություն ունեցավ հանրության շրջանում։ Իր առաջին հեռարձակումից հետո այն վաճառվել է սինդիկացիայի մեջ և ամեն տարի կրկնվել է բազմաթիվ տեղական ԱՄՆ հեռուստաընկերությունների կողմից։
Ռեյնսը գործունյա մնաց որպես կերպարային դերասան 1950-ական և 1960-ական թվականներին՝ նկարահանվելով ֆիլմերում և որպես հյուր՝ հեռուստասերիալներում։ Նա ձեռնամուխ եղավ գիտաֆանտաստիկ գրականությանը՝ Իրվին Ալենի «Կորուսյալ աշխարհը» (1960) և Անտոնիո Մարգերիտիի «Աշխարհների ճակատամարտը» (1961) ֆիլմերի համար։ Նրա վերջին երկու էկրանային դերերից էին Դրայդենը, ցինիկ բրիտանացի դիվանագետի կերպարը «Լոուրենս Արաբացի ֆիլմում» (1962) և Հերովդես թագավորի կերպարը «Երբևէ պատմված ամենահոյակապ պատմությունը» (1965) ֆիլմում, որը նրա վերջին ֆիլմն էր։ CBS-ի Rawhide-ում նա մարմնավորել է ուրվականների քաղաքի փաստաբան Ալեքսանդր Լանգֆորդին «Դատաստանի օրվա միջադեպը» (1963) դրվագում։
Նա նաև մի քանի աուդիո ձայնագրություններ է արել՝ պատմելով Աստվածաշնչի որոշ պատմություններ երեխաների համար Capitol Records-ում և արտասանելով Ռիչարդ Շտրաուսի պատմողական դրվագը և Թենիսոնի «Էնոք Արդեն» դաշնամուրային դրվագը՝ Գլեն Գուլդի դաշնամուրային մեներգերով։ Նա նկարահանվել է The Jeffersonian Heritage-ում, 1952 թվականի տասներեք ու կես ժամանոց ռադիոհաղորդումների շարքում, որը ձայնագրվել է Կրթական հեռարձակողների ազգային ասոցիացիայի կողմից և սինդիկացվել է առևտրային հեռարձակման համար կայուն (այսինքն՝ առանց գովազդի) հիմունքներով ։
Հուշեր Ռեյնսի մասին
Ջեսիկա Ռեյնսը հիշում էր հոր աշխատանքային էթիկան.
"«Նրան հետաքրքրում էր (ֆիլմի) ընթացքը։ Նա սիրում էր խաղալ։ Երբ եկավ Կալիֆորնիա՝ ֆիլմ նկարելու, ես ստիպված էի «լսել նրա տողերը», երբ ամեն առավոտ ինձ 10 մղոն հեռավորության վրա գտնվող դպրոց էր տանում։ Նա գիտեր բոլորի դերը։ Գիտեր ֆիլմի ամբողջ սցենարը մինչև այն դուրս կգար (նկարահանվելու համար)։ Չեմ կարծում, որ շատերն են այդպես արել։»"
Բեթ Դեյվիսը Դիկ Քավեթին տված հարցազրույցում ասել է Ռեյնսի մասին.
"«Դե, իհարկե, նա զարմացրել է ինձ։ Առաջին անգամ նրա հետ խաղացել եմ Կառլոտայում (Խուարես), և ես ստիպված էի մուտք գործել Ֆրանսիայի թագավորի տիրույթ՝ փորձի համար, իսկ նա խաղում էր Ֆրանսիայի թագավորի դերը ( [իրականում ֆրանսիացիների կայսր] Նապոլեոն III) փորձի ժամանակ. Ինչպես մենք բոլորս՝ «մյուս դարաշրջանի մարդիկ»,  պարզապես չենք անցնում տողերի միջով և ասում «շրջիր տեսախցիկը», մենք նախօրոք փորձեր ենք անում... Ինչևէ, ես և Կլոդը չկարողացանք, իսկ նա Ֆրանսիայի թագավորն էր, ով ատում էր Կարլոտային, իսկ ես երեխա էի և սարսափում էի միստր Ռեյնսից, ուստի մտածեցի, որ նա ատում է ինձ։ Ես չգիտեի, որ նա խաղում էր իր կերպարը։ Մտածում էի, որ նա կարծում է բանի պետք չեմ։ Ի՞նչ եմ անելու։ Ի վերջո, մենք բավականին շատ աշխատեցինք միասին և դարձանք իսկապես հիանալի ընկերներ, իսկապես հիանալի ընկերներ։"